Universis presentes litteras inspecturis, frater Stephanus, dictus abbas Clarevallis, salutem in Domino sempiternam. Cum nobis, auctoritate capituli generalis, commissa esset dispositio domus monialium de Marsilliaco, in plenaria ordinis potestate: nos, de bonorum consilio et approbatione ipsius generalis capituli, ipsam venerabili et in Christo dilecto... coabbati nostro de Fonteneto in filiam assignavimus, sibi et successoribus suis abbatibus Fonteneti perpetuo possidendam. In cujus rei testimonium litteras presentes dedimus patentes, anno Domini Mº CCº quinquagesimo-primo, tempore capituli generalis apud Cistercium, consentientibus omnibus abbatibus in capitulo ibidem congregatis.